Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 10.09.2020.-17.09.2020. |
| Saskaņošanas dalībnieki | Tieslietu ministrija, Finanšu ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
|  | **Tieslietu ministrija** | | | | |
| 1. | Noteikumu projekts | Ministru kabineta 2006. gada 31. oktobra noteikumu Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" (turpmāk – kompensācijas noteikumi) 87.5. apakšpunkts paredz, ka ārstniecības iestāde 30 dienu laikā pēc vakcīnu piegādes sedz aptiekai izdevumus 50 % apmērā no piegādāto kompensējamo zāļu sarakstā iekļauto vakcīnu aptiekas cenas. Pārējo aptiekas cenas daļu no kompensācijai piešķirtajiem līdzekļiem sedz Nacionālais veselības dienests. Izdevumus, ko 50 % apmērā no kompensējamās vakcīnas aptiekas cenas samaksājusi ārstniecības iestāde, sedz vakcinējamā persona. Saskaņā ar Farmācijas likuma 11. panta 4. punktu Nacionālais veselības dienests veic norēķinus ar aptiekām par izsniegtajām zālēm un medicīniskajām ierīcēm ambulatorajai ārstēšanai paredzēto kompensējamo zāļu un medicīnisko ierīču iegādes izdevumu kompensācijas kārtības ietvaros. Ņemot vērā to, ka projekts paredz noteikt personas, kurām imunizācija pret gripu tiks kompensēta 100 % apmērā, lūdzam papildināt projektu ar regulējumu, kas noteiktu šādas kompensācijas apmaksas kārtību. | Ņemts vērā | | Noteikumu projekts papildināts ar precizējumu:  "142. No 2020. gada 1. oktobra līdz 2021. gada 1. maijam visām šo noteikumu 1. pielikuma 16.1. apakšpunktā noteiktajām personu grupām imunizācija pret sezonālo gripu tiek kompensēta 100% apmērā, nepiemērojot šo noteikumu 87.5. apakšpunktā noteikto."  Atbilstošs skaidrojums iekļauts anotācijas I.sadaļā. |
| 2. | Anotācija | Ministru kabineta noteikumu projekta "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"" 1. punktā ietvertais Ministru kabineta 2000. gada 26. septembra noteikumu Nr. 330 "Vakcinācijas noteikumi" (turpmāk – vakcinācijas noteikumi) 3.2 punkts paredz, ka ārstniecības persona būs tiesīga ar sezonālās gripas vakcīnas atlikumu no kārtējā gada 1. novembra vakcinēt personas, kurām saskaņā ar kārtību, kādā tiek veikta ambulatorajai ārstēšanai paredzēto zāļu un medicīnisko ierīču iegādes izdevumu kompensācija, tiek kompensēta vakcinācija pret sezonālo gripu no valsts budžeta līdzekļiem 100 % apmērā. No projekta izriet, ka seniorus un personas ar hroniskām slimībām vakcinēs jau no 1. oktobra, savukārt Ministru kabineta noteikumu projektā "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"" noteiktais paredz, ka seniorus un personas ar hroniskām slimībām varēs vakcinēt no 1. novembra, ja būs konstatēts sezonālās gripas vakcīnas atlikums. Līdz ar to nav skaidrs, vai seniorus un personas ar hroniskām slimībām vakcinēs jau no 1. oktobra, bet, ja uz 1. novembri būs konstatēts sezonālās gripas vakcīnas atlikums, tiks vakcinēti vēl citi seniori un personas ar hroniskām slimībām, kuriem sezonālās gripas vakcīnas nepietika. Ņemot vērā minēto, lūdzam skaidrot projekta sākotnējās ietekmes novērtējuma ziņojumā (turpmāk – anotācija), kad notiks senioru un personu ar hroniskām slimībām vakcinācija un kā notiks sezonālās gripas vakcīnas izdevumu kompensācija. | Ņemts vērā | | Atbilstošs skaidrojums iekļauts anotācijas I.sadaļā. |
| 3. | Anotācija | Projekts paredz imunizāciju pret gripu. Kompensācijas noteikumos šobrīd arī minēta gripa. Vakcinācijas noteikumos ir minēta gan gripa, gan sezonālā gripa. Vienlaikus Ministru kabineta noteikumu projekta "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"" 3. punkts paredz precizēt, ka gripa, pret kuru veicama vakcinācija, ir sezonālā gripa. Vakcinācijas noteikumu 1. pielikuma 7. punktā ir norādīts, ka infekcijas slimība, pret kuru obligāti veicama vakcinācija bērniem, ir gripa. Vēršam uzmanību, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunkts paredz, ka normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. Ņemot vērā minēto, lūdzam projektā un Ministru kabineta noteikumu projektā "Grozījumi Ministru kabineta 2000. gada 26. septembra noteikumos Nr. 330 "Vakcinācijas noteikumi"" lietot vienotu terminoloģiju vai skaidrot anotācijā, kāda ir atšķirība starp gripu un sezonālo gripu. | Ņemts vērā | | Noteikumi papildināti ar jaunu 2.punktu:  **2. Aizstāt 1. pielikuma 7.5. un 16.1. apakšpunktā vārdu "gripa" (attiecīgā locījumā) ar vārdu "sezonālā gripa" (attiecīgā locījumā).**  Atbilstoši papildināta anotācijas I.sadaļa. |
| Atbildīgā amatpersona | | Dace Būmane | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dace Būmane

Veselības ministrijas

Sabiedrības veselības departamenta

Vides veselības nodaļas vecākā eksperte

Tālrunis: 67876148

E-pasts: dace.bumane@vm.gov.lv